Butse Kik

An Butse Kik (nga ginsurat gihapon nga "Butsikik",  "Buchikik" o "Abuchikik") usa han mga novelty nga kanta ni Yoyoy Villame nga ginkikita nga usá han iya mga hit ha Pilipinas, ngan nagin masurong nga gintutukar ha radyo. An titulo nga orihinal han kanta han pagpagawas hin syahan hini ni Yoyoy Villame Vietcong Palagdas nga ginpasundayag ni Villame upod han mga Embees ngan han MB Rondalla Band pinaagi han Kinampay Records.

An kanta nahihimo hin ano-ano la nga waray-kahulogan nga mga laray nga maypagka parehos hin tunog hin Tsinino. Mayda mga tawo han komunidad nga Tsino ha Sugbo nga nagdemanda nga tanggalon ini tikang han mga jukebox kundi, sumala kan Villame, in plano nga magdara hin kiha ha korte waray magmalinamposon kay an mga nagkiha waray makabiling hin bis usa nga Tsino nga pulong dida han kanta. An musika ngan han konsepto mismo usá nga parodiya han kanta nga "Baby Cakes" han Afrikana-Amerikana nga magkaranta nga hi Dee Dee Sharp, nga ginpagawas han 1962. An "Butse Kik" ("buche cake") usá nga paaliday han título nga "Baby Cakes". Ha Pilipino nga pagluto, an "butse", "buche" "butsi" o "buchi" usá nga karaonon nga deep fried pastry nga hinimo tikang hin malagkit nga harina hin bugas nga mayda sinulod nga magtam-is nga pula nga bean nga filling. Posible nga kinuha ini tikang han Franses nga karaonon nga bûche cakes, nga mga minat'an nga karaonon hin pag-snack nga an kahimo baga hin gagmay nga log hin kahoy nga hinimo tikang hin sponge cake.

Mga kasarigan
 Yoyoy Villame passes away  - tikang han Philippine Daily Inquirer
 Novelty Singer Yoyo Villame passes away - tikang han GMA 7 News

Mga sumpay ha gawas
 Butse Kik, Yoyoy Villame, YouTube
 Vietcong Palagdas, Yoyoy Villame, YouTube
 Baby Cake ni Dee Dee Sharp, YouTube

Musika
Mga kanta ni Yoyoy Villame